Diari Oficial de la Generalitat Valenciana


Sumari del DOGV 9222, del 24-11-2021 (2021/11721)

Extracte de la Resolució de 16 de novembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoca a les entitats locals ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana, per a l'exercici de 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9222

Data del DOGV
:   24-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11726


Data del document
:   16-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 16 de novembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoca a les entitats locals ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana, per a l'exercici de 2021. [2021/11254]  
  
  
BDNS (identif.): 595324.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/ge/es/convocatoria/595324  
  
Primer. Objecte  
L'objecte d'aquesta resolució és convocar en règim de concurrència competitiva les subvencions destinades al finançament de la contractació d'educadores i educadors per a la formació, informació, difusió i sensibilització als ciutadans i a empreses generadores de residus, en la gestió dels residus domèstics d'acord amb l'Ordre 19/2021, de 4 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica.  
  
Segon. Entitats beneficiàries  
1. Seran entitats beneficiàries de les ajudes regulades per les presents bases les entitats locals de la Comunitat Valenciana que, en virtut de la Llei 22/2011 i de la Llei de residus Comunitat Valenciana, presten, com a servei obligatori, la recollida, el transport i el tractament dels residus domèstics generats en les llars, comerços i serveis dels seus respectius àmbits territorials.  
2. Les ajudes podran ser sol·licitades per les entitats locals que presten tals serveis bé de manera independent (municipis) o mitjançant associació de diverses entitats locals (àrees metropolitanes, mancomunitats, o diputacions provincials) de conformitat amb el que es disposa en la Llei 7/1985, de 2 d'abril, reguladora de les bases del règim local i en l'article 12.5.a de la Llei 22/2011.  
3. També es consideraran entitats beneficiàries de les ajudes els consorcis i entitats metropolitanes constituïts per a l'execució dels plans zonals de residus establits en el PIRCV i en les ordres d'aprovació d'aquests, en virtut del que es disposa en l'article 6.3 de la Llei de residus CV i en l'article 108 de la Llei 8/2010, de 23 de juny, de la Generalitat, de règim local de la Comunitat Valenciana (d'ara en avant Llei règim local Comunitat Valenciana).  
  
4. Així mateix, podran ser beneficiàries de les ajudes les diputacions provincials, en virtut de les competències que tenen atribuïdes en virtut de l'article 7 de la Llei de residus Comunitat Valenciana i en l'article 50 de la Llei règim local Comunitat Valenciana.  
  
Tercer. Bases reguladores  
Ordre 19/2021, de 4 d'octubre, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores per a la concessió d'ajudes per a la contractació d'educadores i educadors ambientals en les entitats locals, en el marc del Pla integral de residus de la Comunitat Valenciana (DOGV 9194, 14.11.2021).  
  
Quart. Quantia  
1. L'Import global màxim de la convocatòria serà de 185.000,00 € i es finançarà amb càrrec al crèdit de la línia de subvenció S8491000, del capítol IV del programa pressupostari 442.50, Qualitat i educació ambiental.  
2. El nombre d'exercicis als quals s'aplicarà la despesa serà d'una anualitat.  
  
Cinqué. Termini de presentació de sol·licituds  
Les sol·licituds d'ajuda es presentaran, via telemàtica, en el termini de deu dies naturals a comptar des de l'endemà de la publicació de la convocatòria en el Diari Oficial de la Generalitat Valenciana i es dirigiran a la persona titular de la Direcció General de Qualitat i Educació Ambiental.  
  
València, 16 de novembre de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.